16. aprillil lõpetasid Läti ja Leedu koos T?ehhi ja Ungariga ametlikult Venemaa WTOga ühinemise taotluse raames peetavad kõnelused.
Brüsselis allkirjastatud kokkuleppe järgi ekspordivad nende riikide ettevõtted kaupu Vene turule enamsoodustusrežiimi alusel, kirjutas Biznes Baltija. Ungari sõlmis kokkuleppe ka teenuste ekspordile.
Kokkulepped tuli sõlmida enne 1. maid, kuna sellest kuupäevast lähevad kaubandusküsimused üle ELi pädevusse, kirjutas leht.
Läti välisministeeriumi sõnul võidavad kokkuleppest eelkõige Läti kala-, puidu- ja tekstiilitoodete eksportijad, samuti ravimi- ja metallifirmad, kirjutas leht.
Eesti andis Venemaaga peetavad WTO läbirääkimised 2003. aasta juulis Euroopa Komisjonile, kuna Venemaal Eesti kaupadele kehtestatud topelttollide osas läbimurret ei tulnud ja sisulist edasiminekut läbirääkimistel ei olnud. Euroopa Komisjon on Eesti huvid enda taotlustes Venemaale arvesse võtnud, teatas välisministeerium.
ELi kahepoolsed kõnelused Venemaaga jätkuvad.